**Številka: *546836-1/2021 / 1***

**Ljubljana, dne *16. 03. 2021***

**GENERALNI SEKRETARIAT VLADE REPUBLIKE SLOVENIJE**

gp.gs@gov.si

V vednost:

**MINISTRSTVO ZA ZUNANJE ZADEVE**

EU-portal@gov.si

**ODLOČITVE REPUBLIKE SLOVENIJE**

**V ZVEZI Z ZADEVAMI EVROPSKE UNIJE**

**PREDLOG ZA OBRAVNAVO**

I.

**1. Zadeva EU**:

Naslov dokumenta v slovenskem jeziku: *Predlog Sklepa Sveta o stališču, ki ga Evropska unija zastopa v Mednarodnem svetu za tropski les v zvezi s podaljšanjem Mednarodnega sporazuma o tropskem lesu iz leta 2006*

Naslov dokumenta v delovnem jeziku EU: *Proposal for a Council decision on the position to be taken by the European Union in the International Tropical Timber Council on the extension of the International Tropical Timber Agreement, 2006*

Datum dokumenta: *12. 03. 2021*

Številka dokumenta: *6977/21*

Medinstitucionalna oznaka: *2021/0057(NLE)*

Pri izdelavi predloga stališča so upoštevane še različice in priloge dokumenta EU:

**2. Vrsta odločitve RS**:*Stališče Republike Slovenije*

**3. Postopek sprejemanja zadeve EU v institucijah EU**:

Postopek: *Nezakonodajni postopek*

Faza sprejemanja: *Začetna obravnava*

**4. Pristojni organ EU**:

Svet EU v sestavi: *FAC - Svet EU za zunanje odnose*

Delovno telo Sveta EU: *C.33 - Delovna skupina za primarne proizvode (PROBA), F.16 - Delovna skupina za gozdarstvo*

**5. Organ, pristojen za dokončen sprejem stališča RS**:

*Vlada*

**6. Pravna podlaga za obravnavo v Državnem zboru**:

*Vlada Republike Slovenije s stališčem Republike Slovenije seznani Državni zbor Republike Slovenije v skladu z 8. členom Zakona o sodelovanju med državnim zborom in vlado v zadevah Evropske unije.*

Pri delu v Državnem zboru bodo sodelovali: *dr. Jože Podgoršek, minister, mag. Aleš Irgolič, državni sekretar*

**7. Roki**:

Predviden čas pričetka obravnave zadeve EU v institucijah EU: *marec 2021*

Predviden čas sprejema zadeve EU v institucijah EU: *november 2021*

Rok za odziv organa: *5. 04. 2021*

Rok za obravnavo na seji Vlade in njenih odborih: *8. 04. 2021*

Rok za obravnavo predloga stališča RS v DZ:

Predlog z obrazložitvijo za skrajšanje oziroma podaljšanje rokov:

**8. Organ, odgovoren za pripravo predloga stališča RS**:

Organ: *Ministrstvo za kmetijstvo, gozdarstvo in prehrano*

Kontaktne osebe organa: *Nina Baloh, Služba za EU koordinacijo in mednarodne zadeve*

**9. Delovna skupina Vlade, organizirana za posamezno področje zadev EU**:

*DS04 - Skupna trgovinska politika*

vodilni organ: *MGRT - Ministrstvo za gospodarski razvoj in tehnologijo*

vodja delovne skupine: *Karla Pinter*

**Delovna skupina je predlog stališča RS obravnavala**:*Ne*

**10. Predlog stališča RS je usklajen z organi**:

Organ: *Ministrstvo za gospodarski razvoj in tehnologijo, Ministrstvo za zunanje zadeve*

Kontaktna oseba organa: *Marjeta Bajt, MGRT; Jerneja Lipičnik, MZZ*

**11. O predlogu stališča RS je bilo opravljeno posvetovanje z**:

**12. Zahteva za obravnavo**:*na seji Vlade, na seji Odbora za gospodarstvo*

|  |
| --- |
| **dr. Jože Podgoršek**  **MINISTER** |

II.

**PREDLOG**

**STALIŠČE RS**

Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije sprejela naslednji sklep

**A)**

Republika Slovenija je sprejela (določila predlog)

***Stališče Republike Slovenije***

*Vlada Republike Slovenije je sprejela na podlagi 49.h člena Poslovnika Vlade Republike Slovenije stališče Republike Slovenije k zadevi Predlog Sklepa Sveta o stališču, ki ga Evropska unija zastopa v Mednarodnem svetu za tropski les v zvezi s podaljšanjem Mednarodnega sporazuma o tropskem lesu iz leta 2006 - 6977/21, ki se glasi:*

*Republika Slovenija podpira Predlog Sklepa Sveta o stališču, ki ga Evropska unija zastopa v Mednarodnem svetu za tropski les v zvezi s podaljšanjem Mednarodnega sporazuma o tropskem lesu iz leta 2006.*

**B)** *(****Za zakonodajne akte in odločitve politične narave)***

**POGLAVITNE REŠITVE IN CILJI PREDLOGA ZADEVE EU**:

*Ta predlog se nanaša na sklep Sveta o določitvi stališča, ki naj ga Evropska unija zastopa v Mednarodnem svetu za tropski les (ang. International Tropical Timber Council - ITTC) v zvezi s predlaganim podaljšanjem Mednarodnega sporazuma o tropskem lesu iz leta 2006.*

*Evropska unija je s Sklepom Sveta 2011/731/EU sklenila Mednarodni sporazum o tropskem lesu iz leta 2006 (, ki je začel veljati 7. decembra 2011.*

*Trenutno veljavni Sporazum ITTA iz leta 2006 je nadomestil Sporazum ITTA iz leta 1994, prvi Sporazum ITTA pa je bil sprejet leta 1983.*

*Sporazum ITTA iz leta 2006 je začel veljati 7. decembra 2011 za obdobje desetih let. Iztekel se bo 6. 12. 2021, razen če se Mednarodni svet za tropski les odloči, da ga skladno s Sporazumom s posebnim glasovanjem podaljša, spremeni ali prekine. Sporazum ITTA iz leta 2006 se lahko podaljša za začetno obdobje petih let in nato še dodatno obdobje treh let.*

*Mednarodni svet za tropski les bo odločitev o podaljšanju Sporazuma ITTA iz leta 2006 sprejel bodisi na svoji 57. seji novembra 2021 bodisi v vmesnem obdobju s postopkom sprejemanja odločitev brez sestajanja.*

*Podaljšanje Sporazuma ITTA iz leta 2006 za začetno obdobje petih let je v interesu Evropske unije, saj je da Mednarodna organizacija za tropski les še v začetni fazi finančnega okrevanja in v procesu reformiranja svojega finančnega ustroja, ki med drugim vključuje odpravo finančnega in upravljavskega primanjkljaja projektov in dejavnosti. Pilotna faza novega finančnega ustroja bo trajala do leta 2022. S podaljšanjem Sporazuma ITTA iz leta 2006 bo tako na voljo dovolj časa, da Mednarodna organizacija za tropski les in njene članice nadaljujejo delo v zvezi z reformo finančnega ustroja te organizacije ter da se Mednarodna organizacija za tropski les povsem finančno stabilizira in ugotovi, ali bi bilo treba Sporazum ITTA iz leta 2006 v prihodnosti znatno revidirati.*

*Zato se predlaga, da Evropska unija v Mednarodnem svetu za tropski les glede predlaganega podaljšanja Mednarodnega sporazuma o tropskem lesu iz leta 2006 zavzame stališče, da Unija privoli v ali glasuje za podaljšanje Mednarodnega sporazuma o tropskem lesu iz leta 2006 za začetno obdobje petih let. Za ta namen se predlaga, da se pooblasti Komisijo, da v Mednarodnem svetu za tropski les zastopa stališče Unije.*

**OCENA VPLIVOV IN POSLEDIC PREDLOGA ZADEVE EU**:

Vpliv na pravni red

*Ni vpliva na pravni red.*

Posledice za proračun

*Predlog akta nima vpliva na proračun RS in EU.*

Vpliv na gospodarstvo

*Pričakovati je pozitiven vpliv na gospodarstvo. Namen Sporazuma ITTA iz leta 2006 je pospeševanje mednarodne trgovine s tropskim lesom iz gozdov, ki se upravljajo trajnostno in sekajo zakonito, ter pospeševanje trajnostnega gospodarjenja z gozdovi in pridobivanja gozdno lesnih sortimentov iz tropskega lesa. V Mednarodno organizacijo za tropski les so vključene namreč države, ki predstavljajo približno 80 % vseh svetovnih tropskih gozdov in več kot 90 % trgovine z lesom in lesnimi proizvodi iz tropskega lesa.*

Vpliv na javno upravo

*Predlog akta nima vpliva na javno upravo.*

Vpliv na okolje

*Pričakovati je pozitiven vpliv na okolje. Namen Sporazuma ITTA iz leta 2006 je krepitev trajnostnega gospodarjenja z gozdovi za proizvodnjo gozdno lesnih sortimentov iz tropskega lesa.*

Drugo

**C)**

**Predstavniki RS, ki bodo zastopali stališče RS v institucijah EU**:

***dr. Jože Podgoršek, minister, mag. Aleš Irgolič, državni sekretar, Marta Hrustel Majcen, Nina Baloh, vsi MKGP; Simona Vrevc, Polona Kolarek Novšek, mag. Aleksandra Žigo, mag. Leon Megušar, vsi SPBR***